Փրկել Պուշկինին

«Փրկել Պուշկինին», ռեժիսորներ Ֆիլիպ Կորշունովի և Պավել Միրզոևի ֆիլմը, որի պրեմիերան տեղի է ունեցել 2017 թվականի ապրիլի 27-ին «Կինոշոկ-2017»  XXVI բաց կինոփառատոնում։ Ֆիլմը ստացել է դիպլոմ «լավագույն դերասանական կազմի համար»։


== Սյուժե ==
Մոսկվայի լիցեյի դպրոցականները նախկինում Պուշկինին պատկանած ժամացույցի օգնությամբ բանաստեղծին պատահաբար տեղափոխում են մեր ժամանակներ։ Դրանից հետո նրանց առջև խնդիր է դրվում ոչ միայն վերադարձնել նրան XIX դար, այլև փրկել նրան մենամարտում սպանվելուց։


== Դերերում ==


== Նկարահանող խումբ ==
Գլխավոր պրոդյուսերներ՝ Յուրի Օբուխով, Ալեքսեյ Ռյազանցև
Գաղափարի հեղինակներ՝ Տատյանա Զալուժնայա, Նիկոլայ Մելենտև
Կոմպոզիտոր՝ Տատյանա Զալուժնայա
Հնչյունային ռեժիսոր՝ Դենիս Վեյխման
Սցենարի հեղինակներ՝ Ելենա Իսաևա՝ Ագլայա Սոլովյովայի մասնակցությամբ
Բեմադրող ռեժիսոր՝ Ֆիլիպ Կորշունով՝ Պավել Միրզոևի մասնակցությամբ
Բեմադրող օպերատոր՝ Ալեքսեյ Զայկով
Ստեդիկամի օպերատոր՝ Մաքսիմ Բելոուսով
Բեմադրող նկարիչ՝ Տատյանա Մասակովա
Գրիմի նկարիչ՝ Ելենա Ապանասևիչ
Հագուստի նկարիչ՝ Լինա Ռամանաուսկայտե
Մոնտաժի ռեժիսոր՝ Մարյուս Բլինբաս
Երկրորդ ռեժիսոր՝ Պյոտր Պրյախին
Հնարքների բեմադրիչ՝ անզոր Թհայցուկով
Մոնտաժ նկարահանման հրապարակում՝ Տատյանա Կատաևա
Քասթինգ-տնօրեն՝ Ելենա Սուբբոտինա
Տնօրեն՝ Յակով Դուբրովսկի
Գործադիր պրոդյուսեր՝ Կոնստանտին Աստաշև


== Արտադրություն ==

Ֆիլմը ներկայացվել է մշակույթի նախարարության փիթչինգին 2015 թվական ապրիլին։ Որպես սցենարի հեղինակ և ռեժիսոր հանդես է եկել Լեոնիդ Մարգոլինը, իսկ գլխավոր դերերից մեկը նախատեսվել է տալ Սեմյոն Տրեսկունովին։ Կինոնկարի ընդհանուր բյուջեն կազմել է պետության կողմից հատկացված 75 մլն ռուբլի գումարը, չնայած ստեղծողները նախատեսել էին նկարահանումների համար ստանալ 50 մլն ռուբլի։ Ավելի ուշ ֆիլմի ռեժիսորն է դարձել Ֆիլիպ Կորշունովը, դրվագների մի մասը նկարահանվել է Պավել Միրզոևի մասնակցությամբ, իսկ վերջնական սցենարի հեղինակներն են Ելենա Իսաևան և Ագլայա Սոլովյևան։
Ֆիլմի տեսարանների մեծ մասը նկարահանվել է 2016 թվականի օգոստոսին Մոսկվայում 25 օրվա ընթացքում։ Ավելի ուշ՝ ձմռանը, Մերձմոսկվայում նկարահանվել է Պուշկինի մենամարտը։
Ֆիլմի պրեմիերան կինոթատրոններում տեղի է ունեցել 2017 թվականի ապրիլի 27-ին։ Պաշտոնական պրեմիերայից առաջ տեղի է ունեցել երկու նախնական ցուցադրություն՝ ապրիլի 25-ին Սանկտ Պետերբուրգում և ապրիլի 26-ին Մոսկվայում։ Կինոթատրոններում ֆիլմը ցուցադրվել է ապրիլի 27-ից մայիսի 14-ը և վարձույթում հավաքել է ընդամենը 5,5 մլն ռուբլի։


== Մրցանակներ ==


== Քննադատություն ==
Ֆիլմն արժանացել է քննադատների խառը արձագանքների։ «Огонёк»-ից Անդրեյ Արխանգելսկին կարծում է, որ սցենարի հեղինակներն այս ֆիլմում «անսպասելիորեն ստացել են սովորականից ավելի մեծ ստեղծագործական ազատություն», որից հետո «նրանք ազնվորեն հարցրեցին իրենց. լավ, ասենք թե փրկեցին Պուշկինին, իսկ հետո ի՞նչ։ Եվ քիչ թե շատ ազնվորեն պատասխանեցին այդ հարցին»։ Ընդ որում, նրա կարծիքով, չնայած այդ ֆիլմը նախատեսված է դեռահասների համար, «ֆիլմում դրված գաղափարը բնավ մանկական չէ»։ «Գործարար Պետերբուրգի» համար իր գրախոսականում նույն Անդրեյ Արխանգելսկին համարել է, որ դա «պարզ ֆիլմ է, որի կապակցությամբ անսպասելիորեն բազմաթիվ բարդ մտքեր են առաջանում», որոնք այստեղ «ավելի շատ են, քան հերթական ոսկեզօծ կինոկենսագրությունում»։
Film.ru-ից Եվգենի Ուխովը, ֆիլմին տալով 10 միավորից 7, նշել է, որ կինոնկարի հեղինակները «եփել են խիտ, թեև ոչ անթերի շիլա՝ կասկածելի հանգուցալուծմամբ, իրադարձությունների հետաքրքիր զարգացմամբ, բարու և չարի ոչ սովորական առճակատմամբ և շատ համարձակ եզրափակչով», և որ հենց այդպիսին էլ պետք է լինի դեռահասների համար ժամանցային ֆիլմը։
kinoafisha.info կայքից Գալինա Պոտապովան կարծում է, որ «նման ստեղծագործությունը լավ կլիներ գրականության դասերին թողնելը, որպեսզի դպրոցականները սովորեն դասականին ընկալել ոչ թե ատամների մեջ խրված ատելի բանաստեղծությունների պրիզմայով, այլ որպես մեկ այլ ժամանակի ներկայացուցիչ»։
Ընդ որում, Regnum հրատարակչությունից Ալյոնա Սիչևան համարել է, որ, չնայած ֆիլմի հետաքրքիր գաղափարին, արդյունքն ստացվել է «մի քիչ հիասթափեցնող»։


== Սաունդթրեք ==


== Ծանոթագրություններ ==


== Արտաքին հղումներ ==
Կոնստանտին Կրյուկովը Պուշկինի կերպարով նոր ֆիլմի նկարահանումների ժամանակ Кино Mail.Ru (ռուս.)